《偈颂九十三首》
宋代·释梵琮

晴明冬至，吉无不利。
坐卧经行，焚香扫地。
祖师眼睛，衲僧巴鼻。
八节四时，各安本位。
拂子点头，懽懽喜喜。
洞天优游，欣逢节序。
君子道长，小人回避。
时添一线长，光阴不虚弃。
把定乾坤，据何道理。
磉下藏黄金，丰城埋剑气。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。